Θέμα: Modern Greek Language (Secondary School)
Ερώτηση: Κάλαντα. Τα χριστουγεννιάτικα έθιμα ποικίλλουν από χώρα σε χώρα. Στην Ελλάδα, ένα από τα πιο χαρακτηριστικά έθιμα που διατηρείται ζωντανό, είναι τα κάλαντα. Την ονομασία τους την πήραν από τη λατινική λέξη calenda, που σχηματίστηκε από την ελληνική λέξη καλώ. Όμως, αν και το όνομα της λέξης είναι ρωμαϊκό, το έθιμο αυτό υπήρχε στην Ελλάδα πριν από τη Ρώμη. Τα παιδιά τότε κρατούσαν ένα κλαδί ελιάς, στολισμένο με καρπούς και άσπρο μαλλί, γύριζαν στους δρόμους και τραγουδούσαν και τους έδιναν δώρα. Μετά, πήρε το έθιμο αυτό και η Ρώμη. Στο Βυζάντιο κρατούσαν φανάρια ή μικρά καραβάκια ή σπιτάκια, στολισμένα και τραγουδούσαν με τη συνοδεία μουσικού οργάνου. Σήμερα, ακούμε κάλαντα ποικίλα, σε διάφορες περιοχές της Ελλάδας μία μέρα πριν από τα Χριστούγεννα, την Πρωτοχρονιά και τα Φώτα και είναι διαφορετικά για κάθε γιορτή. Τα παιδιά γυρνούν από σπίτι σε σπίτι και από μαγαζί σε μαγαζί και τραγουδούν συνοδεύοντας το τραγούδι τους με τρίγωνο, τύμπανο ή φυσαρμόνικα. Στην αρχή χτυπούν την πόρτα και ρωτούν: «Να τα πούμε;». Αν η απάντηση από τον νοικοκύρη ή τη νοικοκυρά είναι θετική, τότε τραγουδούν τα κάλαντα για μερικά λεπτά και τελειώνουν με την ευχή «Και του χρόνου! Χρόνια πολλά!». Χαρά και συγκίνηση προσφέρουν τα λόγια τους, γιατί απευθύνονται σ' όλα τα μέλη της οικογένειας, από τον μεγαλύτερο έως τον πιο μικρό. Τα παλαιότερα χρόνια, οι νοικοκυραίοι προσέφεραν για δώρο στα παιδιά που τραγουδούσαν, καρύδια, μήλα, γλυκά και σπανίως έδιναν χρήματα. Τώρα πλέον, συνήθως, δίνουν χρήματα. Ανακτήθηκε 27/12/2020 από https://www.helppost.gr/xristougenna/ethimaxristougennon/kalanta. Χρησιμοποιώντας τις πληροφορίες από το παραπάνω κείμενο, βρείτε την επιλογή που συμπληρώνει σωστά την πρόταση: Τα κάλαντα
Επιλογές:
γεννήθηκαν στη σύγχρονη Ελλάδα
εμφανίστηκαν για πρώτη φορά στη Ρώμη
κανένα από τα παραπάνω
Σωστή απάντηση (αριθμός επιλογής, από 0): 2